เช่าซื้อแข่งดุกดดอกเบี้ยต่ำ2.4%
ธนาคารระบุต่ำที่สุดในโลกใช้โปรโมชันดึงลูกค้า-ไทยพาณิชย์ยังบุกต่อทั้งรถใหม่/รถเก่า
16 ม.ค. 2555

ธนาคารระบุต่ำที่สุดในโลกใช้โปรโมชันดึงลูกค้า-ไทยพาณิชย์ยังบุกต่อทั้งรถใหม่/รถเก่า
เช่าซื้อแข่งดุ ดอกเบี้ยไทยต่ำสุดในโลก 2.4% 
นายณรงค์ ศรีจักรินทร์ ผู้ช่วยผู้จัดการใหญ่อาวุโส สายธุรกิจสินเชื่อเช่าซื้อรถยนต์ ธนาคารไทยพาณิชย์ เปิดเผยว่า ในปีนี้ตลาดเช่าซื้อยังคงจะแข่งกันดุเดือด ทำให้ดอกเบี้ยเช่าซื้อในตลาดเท่ากันหมดและต่ำที่สุดในโลกเฉลี่ย 2.4% แม้ว่าคณะกรรมการนโยบายการเงิน หรือ กนง.จะปรับขึ้นดอกเบี้ยนโยบายหลายครั้งรวมแล้ว 2% ก็ตาม
“ดอกเบี้ยลีสซิงขึ้นไม่ได้ การแข่งขันจะต้องใช้โปรโมชัน เพื่อให้พอร์ตโต หยุดแจกแถมไม่ได้ เพราะสินเชื่อนี้มีอายุสั้นเพียง4 ปี” นายณรงค์ กล่าว
อย่างไรก็ตาม ในปัจจุบันกลุ่มธนชาตยังเป็นผู้นำตลาด ตามด้วย กรุงศรีออโต้ ธนาคารทิสโก้ และธนาคารไทยพาณิชย์ ซึ่งเพิ่งมาในตลาดเมื่อปี 2552 โดยในเดือน ส.ค. 2554 เพิ่งฉลองยอดสินเชื่อเช่าซื้อถึง 1 แสนล้านบาท ซึ่งเร็วกว่าที่คาดการณ์ไว้ และถึงสิ้นปี 2554 เพิ่มเป็น 1.1 แสนล้านบาท แม้ว่าในช่วง 3 เดือนสุดท้าย แทบจะไม่มีลูกค้าเข้ามาเลย เพราะเกิดเหตุการณ์น้ำท่วมใหญ่
นายณรงค์ กล่าวว่า ธนาคารยังสามารถขยายตลาดเช่าซื้อได้อีกมาก เพราะบุคลากรมีความพร้อม รวมถึงพนักงานสาขา 1,000 สาขา สามารถขายสินเชื่อเช่าซื้อได้ เนื่องจากได้มีการพัฒนาเรียนรู้มาดี เริ่มแรกเมื่อปี 2552 เริ่มที่ตลาดรถยนต์ใหม่ในตลาด กทม. ซึ่งมีราคากลางและความเสี่ยงต่ำ หลังจากนั้นค่อยๆ ขยายไปตลาดรถยนต์ใหม่ในต่างจังหวัดปี 2554 เริ่มรุกเข้าตลาดมือสอง และปี 2555 จะบุกขยายตลาดรถมือสองในต่างจังหวัดพร้อมๆ กับตลาดรถใหม่ 
อย่างไรก็ดี นายณรงค์ กล่าวว่า ในปี 2555 ธนาคารจะเพิ่มยอดการปล่อยสินเชื่อรถมือสองและสินเชื่อในกลุ่มสินเชื่อเงินสด รถจ่ายให้หรือ “My Car My Cash” ให้มากขึ้น เนื่องจากตลาดยังเติบโตได้อีกมาก และส่วนต่างดอกเบี้ยยังดีอยู่
สำหรับดอกเบี้ยรถใหม่อยู่ที่ประมาณ 2% ขณะที่รถมือสองดอกเบี้ยอยู่ที่ 4-7% และรถอายุปียิ่งเก่าดอกเบี้ยยิ่งเพิ่มสูงอีก แม้ว่ายอดการปล่อยสินเชื่อของรถเก่าเฉลี่ยอยู่ที่คันละประมาณ 2.5 แสนบาท เมื่อเทียบกับรถใหม่เฉลี่ยคันละไม่ต่ำกว่า 5 แสนบาทก็ตาม แต่ในปีนี้สัดส่วนสินเชื่อรถใหม่ของธนาคารจะลดลงเหลือ 60% และรถเก่าจะเพิ่มขึ้นเป็น 40% เทียบกับปีที่ผ่านมาที่สัดส่วนรถใหม่อยู่ที่ 80% และรถเก่าอยู่ที่ 20% 
นอกจากนี้ ราคาของรถกระบะมือสองปรับตัวขึ้นมามากถึง 30% เนื่องจากคนทำธุรกิจไม่สามารถรอเวลาให้รถใหม่ออกมาได้ เพราะจากการส่งออกยังไปได้ดี และกว่าโรงงานผลิตรถยนต์ที่ได้รับผลกระทบจากน้ำท่วมจะกลับมาผลิตได้คงจะต้องรอถึงกลางปีหน้า 
ทางด้านแนวโน้มธุรกิจเช่าซื้อในปี 2555 ยังคงมีการแข่งขันดุเดือดและดอกเบี้ยต่ำมากเหมือนเดิม
นายณรงค์ กล่าวอีกว่า ธนาคารยังสามารถขยายตลาดเช่าซื้อได้อีกมาก เพราะบุคคลากรมีความพร้อม รวมถึงพนักงานใน 1,000 สาขา สามารถขายสินเชื่อเช่าซื้อได้ เนื่องจากได้มีการพัฒนาเรียนรู้มาดี เริ่มแรกเมื่อปี 2552 เริ่มที่ตลาดรถยนต์ใหม่ ในตลาดกรุงเทพ ซึ่งมีราคากลางและความเสี่ยงต่ำ หลังจากนั้นค่อยๆขยายไปตลาดรถยนต์ใหม่ในต่างจังหวัด ปี 2554 เริ่มรุกเข้าตลาดมือสอง และปี 2555 จะบุกขยายตลาดรถมือสองในต่างจังหวัด พร้อมๆกับตลาดรถใหม่
อย่างไรก็ตาม ในปัจจุบันกลุ่มธนชาตยังเป็นผู้นำตลาดตามด้วย กรุงศรีออโต้ ธนาคารทิสโก้ และธนาคารไทยพาณิชย์ ซึ่งเพิ่งมาในตลาดเมื่อปี 2552 โดยในเดือน ส.ค. 2554 เพิ่งฉลองยอดสินเชื่อเช่าซื้อถึง 1 แสนล้านบาท ซึ่งเร็วกว่าที่คาดการณ์ไว้ และถึงสิ้นปี 2554 เพิ่มเป็น 1.1 แสนล้านบาท แม้ว่าในช่วง 3 เดือนสุดท้าย แทบจะไม่มีลูกค้าเข้ามาเลยเพราะเกิดเหตุการณ์น้ำท่วมใหญ่
ทางด้านบริษัท ศูนย์วิจัยกสิกรไทย ระบุว่า ยอดคงค้างสินเชื่อเพื่อเช่าซื้อรถในระบบธนาคารพาณิชย์ล่าสุด ณ วันที่ 30 ก.ย. 2554 มี 597,603 ล้านบาท เพิ่มขึ้นจากช่วงเดียวกันปีก่อน 29.2% ซึ่งถือเป็นอัตราเติบโตดีต่อเนื่อง แม้ฐานปี 2553 จะสูง โดยมีการขยายตัวถึง 29.5% จากปีก่อน 
ขณะที่ภาพรวมธุรกิจในไตรมาสสุดท้ายของปี 2554 เผชิญปัจจัยลบจากยอดขายรถในประเทศที่มีความเป็นไปได้ว่าจะหดตัวตั้งแต่ 36-49% เมื่อเทียบกับประมาณการเดิมก็ตาม แต่ศูนย์วิจัยกสิกรไทยคาดว่าสิ้นปี 2554 จะมีจำนวน 6.1-6.3 แสนล้านบาท